**7. napirend**

**E l ő t e r j e s z t é s**

**Révfülöp Nagyközség Önkormányzata Képviselő-testületének 2019. október 24-én tartandó Alakuló ülésére**

**Tárgy: Polgármesteri illetmény, alpolgármesteri tiszteletdíj megállapítása**

**Előterjesztő:** Kondor Géza,polgármester

**Előkészítette:** Tóthné dr. Titz Éva aljegyző

Előterjesztő: Jogszabállyal nem ellentétes

 Tóthné dr. Titz Éva aljegyző

Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) polgármesteri illetményre, alpolgármesteri tiszteletdíjra vonatkozó szabályai módosultak 2017. január 1-jei hatállyal az alábbiak szerint:

**Polgármester:**

**71. §** (1) A főpolgármester megbízatásának időtartamára havonta illetményre jogosult, amelynek összege megegyezik a miniszter központi államigazgatási szervekről, valamint a Kormány tagjai és az államtitkárok jogállásáról szóló törvényben meghatározott alapilletményéből, illetménykiegészítéséből, és vezetői illetménypótlékából álló illetményének összegével. A főpolgármester havonta az illetményének 15%-ában meghatározott költségtérítésre, valamint a minisztert jogszabály alapján megillető egyéb juttatásokra jogosult.

(2) A megyei jogú város polgármestere, a fővárosi kerületi önkormányzat polgármestere megbízatásának időtartamára havonta illetményre jogosult, amelynek összege megegyezik az államtitkárnak a központi államigazgatási szervekről, valamint a Kormány tagjai és az államtitkárok jogállásáról szóló törvényben meghatározott alapilletményéből, illetménykiegészítéséből és vezetői illetménypótlékából álló illetményének összegével.

(3) A megyei önkormányzat közgyűlésének elnöke megbízatásának időtartamára havonta illetményre jogosult, amelynek összege megegyezik a (2) bekezdésben meghatározott illetmény 90%-ának összegével.

(4) **A polgármester illetménye a (2) bekezdésben meghatározott összeg**

*a)* 30%-a az 500 fő és az az alatti lakosságszámú település polgármestere esetében;

*b)* 40%-a az 501-1500 fő lakosságszámú település polgármestere esetében;

*c)* 50%-a az 1501-2000 fő lakosságszámú település polgármestere esetében;

*d)* 55%-a a 2001-5000 fő lakosságszámú település polgármestere esetében;

*e)* 60%-a az 5001-10000 fő lakosságszámú település polgármestere esetében;

*f)* 70%-a a 10 001-30000 fő lakosságszámú település polgármestere esetében;

*g)* 80%-a a 30000 fő lakosságszám feletti település polgármestere esetében.

(5) **A társadalmi megbízatású polgármester** havonta a polgármester illetménye 50%-ával megegyező mértékű tiszteletdíjra jogosult, melynek egészéről vagy meghatározott részéről a képviselő-testülethez intézett írásbeli nyilatkozatával lemondhat.

(6) A főállású polgármester, a társadalmi megbízatású polgármester, a megyei önkormányzat közgyűlésének elnöke havonta az illetményének, tiszteletdíjának 15%-ában meghatározott összegű költségtérítésre jogosult.

A polgármesteri illetmény alapja az az államtitkárnak a központi államigazgatási szervekről, valamint a Kormány tagjai és az államtitkárok jogállásáról szóló törvényben meghatározott alapilletményéből, illetménykiegészítéséből és vezetői illetménypótlékából álló illetményének összege, melyet a 2010. évi XLIII. törvény az alábbiak szerint szabályoz:

**51. §** (1) Az államtitkár alapilletménye a köztisztviselői illetményalap 12-szerese. *463. 800 Ft*

(2) Az államtitkár illetménykiegészítésre jogosult, amelynek összege az alapilletmény 50%-a. *231. 900 Ft*

(3) Az államtitkár vezetői illetménypótléka az alapilletmény 65%-a. *301. 470 Ft*

Ez összesen: 997. 170 Ft

A polgármester illetménye ezen összeg 40 %-a 501-1500 fő lakosságszámú település esetén.

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 225/L. § (1) bekezdése alapján a ***polgármester jogviszonyára*** a Kttv. 131. § (1) bekezdését alkalmazni kell. E szerint a kormánytisztviselő, a kormányzati szolgálati viszonya alapján ***havonta illetményre jogosult, melyet száz forintra kerekítve kell megállapítani.***

A kerekítés nem minősül munkáltató intézkedésen alapuló, általánostól eltérő illetmény-megállapításnak.

A kerekítési szabály a fentiek alapján valamennyi polgármester illetményének megállapítása során alkalmazandó.

Az Mötv. 71. § (4) bekezdése alapján a ***polgármester illetménye*** a 71.§ (2) bekezdésben meghatározott összeg.

A Mötv. 71. § (5) bekezdése szerint a *társadalmi megbízatású polgármester* a polgármester illetménye 50 %-ával megegyező mértékű *tiszteletdíjra jogosult*.

A Mötv. 71. § (6) bekezdése, illetve a 80. § (3) bekezdése alapján a főállású polgármester, alpolgármester és a társadalmi megbízatású polgármester, alpolgármester havonta illetményének, tiszteletdíjának 15%-ában meghatározott összegű költségtérítésre jogosult.

A 15%-os költségtérítés mértékének alapja minden esetben a törvényben meghatározott tiszteletdíj.

A költségtérítésről jogszerűen nem lehet lemondani.

**Alpolgármester**

**80. §** (1) A főpolgármester-helyettes, a főállású alpolgármester, a megyei közgyűlés alelnöke illetményének összegét a főpolgármester, a polgármester, a megyei közgyűlés elnöke illetménye 70 - 90%-a közötti összegben a képviselő-testület állapítja meg.

(1a) A 10000 fő vagy az alatti lakosságszámú település alpolgármestere illetményének összegét a képviselő-testület állapítja meg úgy, hogy az nem haladhatja meg a polgármester illetménye 90%-át.

(2) **A társadalmi megbízatású alpolgármester** tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90%-át. A társadalmi megbízatású alpolgármester a tiszteletdíja egészéről vagy meghatározott részéről a képviselő-testülethez intézett írásbeli nyilatkozatával lemondhat.

(3) A főpolgármester-helyettes, a főállású alpolgármester, a társadalmi megbízatású alpolgármester, a megyei közgyűlés alelnöke havonta az illetményének, tiszteletdíjának 15%-ában meghatározott összegű költségtérítésre jogosult.

Mindezek alapján a polgármester illetménye, valamint költségtérítése egyértelműen meghatározott az Mötv. alapján (ugyanakkor javasolt ennek is a Képviselő-testület általi megállapítása), mérlegelést igényel viszont a társadalmi megbízatású alpolgármester tiszteletdíja (költségtérítése).

|  |  |  |  |  |  |  |
| --- | --- | --- | --- | --- | --- | --- |
| **lakosságszám** | **polgármesteri illetmény****(főállású)** | **polgármesteri (főállású) költségtérítés** | **polgármesteri tiszteletdíj****(társadalmi megbízatású)** | **polgármesteri (társadalmi megbízatású) költségtérítés** | **alpolgármesteri tiszteletdíj** **(társadalmi** **megbízatású)****maximuma** | **alpolgármesteri tiszteletdíj** **(társadalmi** **megbízatású)****költségtérítés****maximum** |
| 501-1500 fő | **398. 868 Ft** | **59. 830 Ft** | 199. 434 Ft | 29. 915 Ft | 179. 491 Ft  | 26. 924 Ft |

***Határozati javaslatok:***

**RÉVFÜLÖP NAGYKÖZSÉG ÖNKORMÁNYZATA KÉPVISELŐ-TESTÜLETÉNEK**

**……./2019. (….) HATÁROZATA**

***A polgármester illetményének megállapításáról***

Révfülöp Nagyközség Önkormányzata Képviselő-testülete Kondor Géza, polgármester illetményét a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 71. § (4) bekezdése alapján 2019. október 13. napjától havi 398.900 Ft-ban állapítja meg.

A polgármester az Mötv. 71. § (6) bekezdése alapján havonta 59.830 Ft – illetménye 15 %-ának megfelelő - összegű költségtérítésre jogosult.

A Képviselő-testület felhatalmazza az alpolgármestert, hogy intézkedjen a polgármester járandóságai havi rendszerességgel történő kifizetése iránt.

Felelős: …., alpolgármester

Határidő: azonnal

**RÉVFÜLÖP NAGYKÖZSÉG ÖNKORMÁNYZATA KÉPVISELŐ-TESTÜLETÉNEK**

**……./2019 (….) HATÁROZATA**

***Az alpolgármester tiszteletdíjának megállapításáról***

Révfülöp Nagyközség Önkormányzata Képviselő-testülete …….., társadalmi megbízatású alpolgármester tiszteletdíját a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 80. § (2) bekezdése alapján 2019. október 24-től havi …… Ft-ban állapítja meg.

Az alpolgármester az Mötv. 80. § (3) bekezdése alapján havonta ….Ft - tiszteletdíja 15 %-ának megfelelő - összegű költségtérítésre jogosult.

A Képviselő-testület felkéri a polgármestert, hogy intézkedjen az alpolgármester járandóságai havi rendszerességgel történő kifizetése iránt.

Felelős: Kondor Géza, polgármester

Határidő: azonnal